Ерих Фрид
Два мъдри съвета

Превод от немски: Венцеслав Константинов, —

chitanka.info

„Много е просто

да заживееш без любов:

Нужно е само да се обградиш

с красота която да те радва

без да те уморява“

И тъй аз се заобграждах

с все повече красота

но тя не ме радваше

а ми изглеждаше

скучна

и ме натъжаваше

Тогава пак потърсих мъдреца

И той рече:

„Много е просто:

Непрестанно

красотата може да радва

само онзи

който има и любов“

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.